
 3.4.2020
 BG
 Официален вестник на Европейския съюз
 L 103/47
 РЕШЕНИЕ No 1/2019 НА СЪВМЕСТНИЯ КОМИТЕТ ЕС—ДОТР, СЪЗДАДЕН ПО СИЛАТА НА КОНВЕНЦИЯТА ОТ 20 МАЙ 1987 Г. ЗА ОБЩ ТРАНЗИТЕН РЕЖИМ
 от 4 декември 2019 година
 за изменение на посочената конвенция [2020/487]
 СЪВМЕСТНИЯТ КОМИТЕТ ЕС-ДОТР,
 като взе предвид Конвенцията от 20 май 1987 г. за общ транзитен режим, и по-специално член 15, параграф 3, буква а) от нея,
 като има предвид, че:
 1)
 Съгласно член 15, параграф 3, буква а) от Конвенцията от 20 май 1987 г. за общ транзитен режим (1) (наричана по-нататък „Конвенцията“) създаденият по силата на същата конвенция Съвместен комитет (Съвместен комитет ЕС—ДОТР) приема чрез решения изменения на допълненията към Конвенцията.
 2)
 Разпоредбите на Конвенцията относно опростяването на режима транзит, състоящо се в използването на електронен транспортен документ (ЕТД) като декларация за транзит при въздушен транспорт, се прилагат от 1 май 2018 г. Предходното опростяване на режима транзит при въздушен транспорт можеше да се използва само до 1 май 2018 г. Поради това всички позовавания на предходното опростяване на режима транзит при въздушен транспорт следва да бъдат съответно изменени.
 3)
 Регламент (ЕС) 2016/679 на Европейския парламент и на Съвета (2), с който се установява правна рамка за защита на личните данни в Съюза, влезе в сила на 24 май 2018 г. С този регламент бе отменен предходният правен акт в тази област — Директива 95/46/ЕО на Европейския парламент и на Съвета (3). Поради това позоваванията на Директива 95/46/ЕО в допълнение I към Конвенцията следва да бъдат заменени с позовавания на Регламент (ЕС) 2016/679.
 4)
 Член 84 от Делегиран регламент (ЕС) 2015/2446 на Комисията (4), в който се определят условията, които трябва да бъдат изпълнени от заявителя, за да получи разрешение за използване на общо обезпечение с намален размер или за освобождаване от обезпечение, беше изменен с Делегиран регламент (ЕС) 2018/1118 на Комисията (5). В резултат на изменението бе премахнато изискването за достатъчно финансови ресурси като самостоятелно условие, тъй като практическият опит показа, че това условие е било тълкувано твърде ограничително и е било насочено само към наличието на парични средства. Поради това оценката на способността на икономическите оператори да платят целия размер на дълга следва да бъде включена в оценката на финансовото им състояние. Член 75 от допълнение I към Конвенцията отразява разпоредбите на член 84 от Делегиран регламент (ЕС) 2015/2446 на Комисията и поради това следва да бъде съответно изменен.
 5)
 Понастоящем условията, при които стоките, транспортирани през „Т2 — коридор“, запазват митническия си статус на съюзни стоки, са посочени в член 2а от дял I от допълнение II към Конвенцията, приложното поле на който е ограничено до стоки, които не са поставени под режим износ. Установяването на такова ограничение за съюзните стоки, които се придвижват през „Т2 — коридор“, не е било умишлено предвидено. Поради това член 2а от допълнение II към Конвенцията следва да бъде заличен от дял I и следва да бъде въведен нов член в нов дял Ia, при който подобно ограничение не би било приложимо.
 6)
 След като Северна Македония уведоми